**REGLEMENTĂRI INTERNAŢIONALE PRIVIND TRANSPORTUL**

În fiecare ţară au apărut reglementări care stabilesc condiţiile tehnice pe care trebuie să le îndeplinească camioanele străine pentru a fi admise să circule pe drumurile naţionale.

În cazul preocupărilor internaţionale pentru unificarea normelor privind transporturile rutiere au fost elaborate mai multe convenţii care facilitează dezvoltarea transporturilor rutiere, existând însă şi acorduri multilaterale şi bilaterale în acest sens.

Printre cele mai importante reglementări de care trebuie să se ţină seama la efectuarea transporturilor internaţionale sunt:

- Convenţia referitoare la contractul de transport internaţional rutier(CMR);

- Convenţia vamală referitoare la transporturile internaţionale de mărfuri;

- Convenţia internaţională referitoare la transportul mărfurilor perisabile;

- Privind semnalizarea rutieră;

- Pentru asigurarea împotriva răspunderii civile (cartea verde);

- Convenţia vamală pentru importul temporar al autovehiculelor rutiere;

* Acordul European privind transportul internaţional de mărfuri periculoase.

**CONVENŢIA REFERITOARE LA CONTRACTUL INTERNAŢIONA DE MĂRFURI (CMR)**

Semnată în 1956 – 19 mai, la Geneva, CMR reglementează în mod uniform condiţiile generale în care se încheie şi se execută contractul de transport rutier de mărfuri, reprezentat prin „Scrisoarea de trăsură tip CMR”.

Ţara noastră a aderat la CMR în 1972 (decret 451/20.II.1972) şi a intrat în vigoare pentru România la data de 23.04.1973 la 90 zile după depunerea instrumentelor de notificare la ONU.

**CONVENŢIA VAMALĂ REFERITOARE LA TRANSPORTUL INTERNAŢIONAL SUB ACOPERIREA CARNETELOR**

Convenţia TIR încheiată la Geneva la 15 ianuarie 1959 acordă transporturilor de mărfuri avantaje de ordin vamal, menite să faciliteze traficul internaţional de mărfuri. Ţara noastră a aderat în 1963 (Decret 429/12.IX.1963).

TIR presupune transportarea mărfurilor fără contracte vamale la vămile de tranzit, scutindu-se durata de transport ceea ce atrage după sine a reducere a cheltuielilor de staţionare a autovehiculului şi echipajului în străinătate şi eliminarea garanţiilor vamale în valută.

Fiecare carnet TIR se compune din două pagini, un valet şi o matcă nr.1 şi nr.2 (numite manifestul galben).

Pentru fiecare vehicul rutier se întocmeşte un carnet Tir, valabil pentru o singură călătorie.

Organele vamale din ţara de expediţie, după controlul vamal al autocamionului respectiv, aplică acestuia sigiliile TIR.

Organele vamale din ţările de tranzit controlează camioanele numai sumar verificând în special sigiliilor. În cazuri extreme pot ordona desfacerea unor sigilii care apoi cor fi înlocuite cu altele a căror serie va fi menţionată în carnetul TIR purtat de conducătorul auto respectiv.

**ACORDUL CU PRIVIRE LA TRANSPORTURILE INTERNAŢIONALE DE MĂRFURI PERISABILE ŞI INSTALAŢIILE SPECIALE PENTRU ACESTE TRANSPORTURI (ATP)**

A luat fiinţă în 1955, ca urmare a iniţiativei Comisiei Economice ONU pentru Europa şi are următoarele *obiective*:

- Coordonarea între grupările naţionale aderente;

- Elaborarea unor studii pe probleme legate de transport rutier de mărfuri sub temperatură dirijată;

- Studiul tarifelor şi al condiţiilor de transport referitoare la transportul rutier european cu vehicule sub temperatură dirijată.

Transfrigorente Europe nu este o simplă asociaţie ci un organism care favorizează cooperarea economică şi tehnică pe plan european, elaborarea unor convenţii tarifare, uniformizarea condiţiilor de transport, etc.

Acestui organism i se datorează elaborarea Acordului European pentru transportul mărfurilor perisabile.

**ACORDURI BILATERALE RUTIERE**

Deşi există un număr mare de acorduri şi convenţii multilaterale în domeniul transporturilor internaţionale rutiere, acestea n-au putut reglementa toate aspectele uneori foarte contradictorii de le o ţară la alta. În acest context, aproape toate ţările au reglementat unele aspecte specifice prin acorduri bilaterale.

Prin intermediul acestora părţile îşi acordă a serie de *avantaje* reciproc, cum ar fi:

- Necontingentarea numărului de curse şi scutirea reciprocă de orice fel de taxe şi impozite;

- Scutiri reciproce de orice fel de taxe şi impozite pentru un număr contingentat de călătorii pe bază de autorizaţie;

- Reducerea parţială a taxelor şi impozitelor pentru un număr contingentat de călătorii;

- Acordarea unor contingente de călătorii pe bază de autorizaţie cu plata integrală a taxelor şi impozitelor.

*Autorizaţiile de transport de mărfuri*, care se schimbă reciproc cu partenerii la acorduri bilaterale pot fi următoarele:

- Autorizaţii pentru transporturi directe care permit efectuarea transportului între 2 ţări cu puncte de încărcare şi descărcare în ţări diferite

- Autorizaţii de tranzit;

- Autorizaţii pentru terţe ţări care permit autovehiculelor aparţinând unei părţi să efectueze transporturi între un punct situat pe teritoriul celeilalte părţi şi un punct situat pe teritoriul unui stat terţ;

- Autorizaţii pentru micul trafic de frontieră.

În funcţie de interesele fiecărei dintre părţi şi conform celor convenite, autorizaţiile pot fi scutite de taxe sau pot face înţelegeri pentru plata parţială sau totală a acestora.